Byrjaði ekki vel ferðalagið hjá áströlskum ferðamanni sem sofnaði í rútu á milli Keflavíkur og Reykjavíkur fyrr í vikunni . Viðkomandi tók þyrnirósarblund á þetta og vaknaði síðar , aleinn og yfirgefinn í myrkri . Þá var bílstjórinn búinn að losa sig við farþegana , ganga frá rútunni á athafnasvæði fyrirtæksins við Sundahöfn . Ferðamaðurinn var því læstur inn í kaldri rútunni á lokuðu vinnusvæði . Ekki var gefið upp í fréttum hvort fyrirtækið tengist með einhverjum hætti þjónustuakstri fatlaðra hjá Strætó , en nokkuð ljóst að bílstjórar eru að gleyma sér við að yfirfara bílana í lok vinnudags . Ég vona að þessi martröð ferðamannsins mildi áfallið þegar hann þarf að greiða fyrir vörur og þjónustu á ferðalagi um landið okkar fagra . Mikael Torfason hefur fjallað um fátækt á Íslandi upp á síðkastið . Sjálfsögðu þarf að ræða stöðuna í íslensku samfélagi og vinna að því að draga úr fátækt eins og hægt er . Fátækt hefur dregist saman á heimsvísu , það er bara ekkert fjör að fjalla um það í fjölmiðlum . Hungursneið hefur dregist saman um 20% síðan 1970 . Við erum að gera eitthvað rétt , tölurnar tala sínu máli . Ég fagna því að Mikael veki umtal um málefnið enda má alltaf gera betur . EN hann er oft hvatvís hann Mikael og getur á sama tíma og hann er að gera vel , skaðað . Hann hjólaði í forsætisráðherrafrúnna á dögunum með ljótum hætti . Þóra er einn af þáttarstjórnendum í þættinum falleg íslensk heimili sem sýndir eru á Stöð 2 . Þóra Margrét sem er hönnunarráðgjafi , hefur ekkert vit á menningu eða listum af því að hún er efnuð , að mati Mikaels . Hann gagnrýnir harðlega heimsókn á heimili manns sem tengist panama æðinu fræga . Það er nokkuð ljóst að staðhæfingar Mikaels um að efnameira fólk hafi ekki vit á menningu og listum er auðvitað fjarstæðukennt . Auk þess eru litlar líkur á því að heimilin sem eru heimsótt séu ákveðin að öllu leyti af þáttarstjórnendum . Mikael sem nú hefur gengið til liðs við Sósíalistaflokkinn hefur skotið sjálfan sig í fótinn og það er ekki í fyrsta skiptið og ekki það síðasta . Benedikt fyrrum páfi er snillingur . Hann fagnaði níutíu ára afmæli sínum með einum svellköldum og freiðandi bjór . Með honum í dagdrykkjunni var eldri bróðir hans og níutíu og þriggja ára Georg vinur hans . Þetta kalla ég stuðpinna af Guðs náð . Benedikt er fyrsti páfinn í 600 ár sem segir af sér embætti , en venjan er að þeir geispi golunni í embætti . Hann nennti þessu ekki lengur , hætti þessu bulli fyrir fjórum árum og datt í það . Ég vona að mér beri sú gæfa til að skvetta aðeins í mig bjór þegar og ef ég næ níræðu . Það er með ólíkindum hvað það kemur alltaf jafnt á óvart að lömb komi í heiminn þegar líða fer að vori . Magnús Hlynur fréttamaður þeysist um Suðurlandið úr einu fjósi í annað til að landsmenn missi nú ekki af þessu stórkostlega kraftaverki náttúrunnar . Þá eru fréttirnar sýndar á besta tíma í fréttum og miðað við spenninginn í Magnúsi mætti líkja honum við þátttakendur í Amazing Race . Ég bíð bara eftir að Magnús hlaupi upp geitungabúin líka og fylgist grannt með rabbabara vakna til lífsins . Það má með sanni segja að hann sé í bullandi samkeppni við Landann á RÚV sem kostar sjónvarpsfólk þvert og endilagt landið í leit að ljósastaurum og mávastelli . Sá fyrir skemmstu frétt þess efnis að WOW air er stundvísasta flugfélagið . Er ekki viss um að flugfarþegarnir á Miami séu því sammála eftir hrakningar vikunnar . Að húka í nokkra daga seinkun er ekki góð skemmtun . Sá status á facebook þar sem einn var í flýti á leið til Boston í von um að Icelandair gæti troðið sér með til að missa ekki af fermingu síns eigin barns á sumardaginn fyrsta . WOW air skyldi bara ekki í pirringnum yfir þessu og taldi farþegana vera heppna að fá nokkra aukadaga í sólinni . Ég heyri reglulega hrylllingssögur frá farþegum félagsins sem er þekkt fyrir að týna farangri , skilja farþega eftir eða hreinlega lengja dvöl þeirra óvænt eins og raun ber vitni í Miami .